b'\n_START_ARTICLE_\n\xc5\xbdrudliska\n_START_PARAGRAPH_\n\xc5\xbdrudliska, \xc5\xa0altin\xc4\x97lis (lenk. \xc5\xb9r\xc3\xb3dliska)\xc2\xa0\xe2\x80\x93 tarptautinis tautini\xc5\xb3 \xc5\xa1oki\xc5\xb3 festivalis, kur\xc4\xaf rengia Suvalk\xc5\xb3 kult\xc5\xabros namai. Festivalis vyko 2000, 2002, 2003, 2006, 2009 metais. Kartu su Dauspudoje rengiamu Kelt\xc5\xb3 kult\xc5\xabros festivaliu tai yra vieninteliai tokio pob\xc5\xabd\xc5\xbeio festivaliai \xc5\xa1iaur\xc4\x97s ryt\xc5\xb3 Lenkijoje. Festivalyje dalyvauja nema\xc5\xbeai ansambli\xc5\xb3 i\xc5\xa1 u\xc5\xbesienio \xc5\xa1ali\xc5\xb3, kurie pristato savo \xc5\xa1oki\xc5\xb3, dain\xc5\xb3, maisto ir kitokius tradicinius kiekvienai tautai b\xc5\xabdingus atributus. Festivalio dalyviai apsigyvena Suvalk\xc5\xb3 mieste esan\xc4\x8diose mokyklose.'